b"\n_START_ARTICLE_\nA.C. Milan\n_START_SECTION_\nZgodovina\n_START_PARAGRAPH_\nKlub je bil ustanovljen 16. decembra 1899 in se je imenoval Milan Cricket and Football Club. Ustanovil ga je Angle\xc5\xbe Alfred Edwards, prvi trener in kapitan ekipe pa je bil Herbert Kilpin. V Italijansko nogometno zvezo se je Milan vklju\xc4\x8di leta 1900, \xc5\xbee naslednje leto pa je prvi\xc4\x8d postal prvak in s tem prekinil triletno vladavino Genove. Leta 1908 pride med lastniki kluba do trenj zaradi katerega nekateri \xc4\x8dlani zapustijo klub in formirajo nov klub: Football Club Internazionale Milano (danes FC Inter). Leta 1919 se klub preimenuje iz Milan Football and Cricket Club v Milan Football Club. Leta 1926 se odpre nov stadion imenovan San Siro, na katerem igra samo Milan, Inter je igral v Areni (danes igrata obe ekipi na istem stadionu, le da ga, \xc4\x8de je Inter doma\xc4\x8din imenujejo Giuseppe Meazza). Leta 1939 dokon\xc4\x8dno dobi dana\xc5\xa1nje ime kluba in to je l'Associazione Calcio Milan (AC Milan). Po \xc5\xa1tiriin\xc5\xa1tiridesetih letih klub osvojil dr\xc5\xbeavni naslov ponovno v povojnih letih 1950-1951 s trojico Gren, Nordahl in Liedholm, nato osvojijo prvenstvo \xc5\xa1e v letih 1954\xe2\x80\x931955, 1956\xe2\x80\x931957 in 1958\xe2\x80\x931959._NEWLINE_Leta 1958 se je Milan prvi\xc4\x8d uvrstil v finale Lige prvakov, kjer je izgubil z Madridskim Realom]] z rezultatom 3-2. Leta 1963 Milan na \xc4\x8delu s trenerjem Nereom Roccom in nogometa\xc5\xa1i kot so bili Jos\xc3\xa9 Altafini, Gianni Rivera, Cesare Maldini osvoji kot prvo italijansko mo\xc5\xa1tvo Ligo prvakov, v finalu so premagali Benfico na londonskem Wembleyu z rezultatom 2-1. V sedemdesetih in osemdesetih letih je Milan ve\xc4\x8dinoma zasedal drugo mesto v dr\xc5\xbeavnem prvenstvu. Leta 1968 je bila ustanovljena skupina organiziranih navija\xc4\x8dev Fossa dei Leoni. V sezoni 1978/79 Milan na \xc4\x8delu z Nilsom Liedholom osvoji svoj deseti naslov italijanskega prvaka. _NEWLINE_Leta 1985 je pri\xc5\xa1el na oblast kluba Silvio Berlusconi, ki je pripeljal italijanske nogometa\xc5\xa1e, kot so bili Donadoni, Massaro, Galli in Galderisi, trenerja Arriga Sacchija in dva nizozemska nogometa\xc5\xa1a, ki sta bila Marco van Basten in Ruud Gullit. Leta 1988 je Milan osvojil dr\xc5\xbeavno prvenstvo, nato \xc5\xa1e v letih 1989 in 1990, evropska superpokala v letih 1990 in 1991, Interkontinentalna pokala v letih 1990 in 1991 in italijanski superpokal leta 1989. Leta 1991 je pri\xc5\xa1el na trenersko klop Fabio Capello in v sezoni 1991/92 je Milan osvojil dr\xc5\xbeavno prvenstvo brez poraza, nato \xc5\xa1e v sezonah 1992/93 in 1994/95, ko je klub ponovno osvojil tudi Ligo prvakov. V sezoni 1995/96 je Cappelo osvojil svoj zadnji naslov prvaka, kajti za naslednjo sezon ga je zamenjal Oscar Tab\xc3\xa1rez, ki pa klubu ni prinesel uspeha, v sezoni 1998/99 pa je Alberto Zaccheroni Milan ponovno popeljal do dr\xc5\xbeavnega naslova. V sezoni 2002/03 je Milan znova osvojil Ligo prvakov. V sezoni 2004/05 so se uvrstili v finale Lige prvakov, kjer so po nemogo\xc4\x8dem preobratu Liverpoola izgubili po izvajanju 11-metrovk (Milan je po prvem pol\xc4\x8dasu vodil \xc5\xbee s kar 3:0, a je bilo po rednem delu 3:3). To je bilo obdobje ko je Milan dosegal uspehe le v evropi, v sezoni 2006/07 so se v finalu oddol\xc5\xbeili Liverpoolu in slavili \xc5\xa1e zadnji naslov v Ligi prvakov, tokrat \xc5\xbee sedmega! Po osmih letih su\xc5\xa1e brez osvojenega dr\xc5\xbeavnega prvenstva je to v sezoni 2006/07 Milanu uspelo pod vodstvom Carla Ancelottija. Po \xc5\xa1tirih letih brez osvojenega doma\xc4\x8dega prvenstva, je Milan v sezoni 2010/11 prekinil niz mestnega rivala Interja in znova osvojil naslov dr\xc5\xbeavnega prvaka Italije. Eden iz med klju\xc4\x8dnih igralcev Milana je bil Zlatan Ibrahimovi\xc4\x87, na trenerskem stol\xc4\x8dku pa je uspe\xc5\xa1no Ancelottijevo delo nadaljeval Massimiliano Allegri. Milan se je tako izena\xc4\x8dil z mestnim rivalom Interjem v osvojenih doma\xc4\x8dih prvenstvih in sicer na 18 osvojenih naslovov.\n_START_SECTION_\nStadion\n_START_PARAGRAPH_\nStadion je bil zgrajen 19.septembra 1926, in je v lasti mesta. Stadion, ki si ga delita Inter ter AC Milan ima kapaciteto 80,018."